
     REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E

	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga predlagatelja Tomislav Korman, Osijek, Biđska 20, OIB 64302522506 i Josip Korman, Bapska, Augusta Šenoe 6, OIB 74444561496 za otvaranje predstečajnog postupka nad dužnikom MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142, dana 14. rujna 2018.

r i j e š i o  j e

Odbacuje se prijedlog II. predlagatelja zakonskog zastupnika dužnika Josipa Korman, Bapska, Augusta Šenoe 6, OIB 74444561496 od 13. rujna 2018. za izuzeće povjerenika Živke Posavac, Čepin, Risnjačka 10, OIB: 99335812289, kao nedopušten.


Obrazloženje

II. predlagatelji zakonski zastupnik dužnika MENS-KORMAN GRUPA d.o.o. Bapska, A. Šenoe 6, Josip Korman, Bapska, Augusta Šenoe 6, OIB 74444561496 po punomoćniku Stjepanu Širić, odvjetniku u Osijeku podnio je 13.09.2018. prijedlog za izuzeće stečajnog povjerenika Živke Posavac iz Čepina, što u stvari predstavlja prijedlog za razrješenje povjerenika.

Povjerenik predstečajnog postupka Živka Posavac iz Čepina izabrana je metodom slučajnog odabira – automatskom dodjelom s iznimkom kroz algoritam e-spisa, te imenovana rješenjem ovoga suda od 9.04.2018.

Sukladno odredbi čl. 23. st. 3. Stečajnog zakona (NN 71/15 i 104/17, dalje: SZ) na određivanje povjerenika, nazor nad njegovim radom, odgovornost te nagradu i naknadu troškova za rad na odgovarajući se način primjenjuju odredbe ovoga Zakona o stečajnom upravitelju, a čl. 91. st. 1. SZ propisano je da sud može po službenoj dužnosti ili na zahtjev odbora vjerovnika ili skupštine vjerovnika razriješiti stečajnog upravitelja ako svoju dužnost ne obavlja uspješno ili iz drugih važnih razloga, osobito ako ne postupa po nalogu suda.

Slijedom navedenoga budući podnositelj prijedloga za izuzeće, odnosno razrješenje povjerenika nije na to ovlašten ispunjene su pretpostavke za odbačaj predmetnog prijedloga, te je sud odlučio kao u izreci rješenja.



U Osijeku 14. rujan 2018.

Zapisničar:							STEČAJNI SUDAC:
Elizabeta Đeke	      				       mr. sc. Tihomir Kovačević
   

POUKA O PRAVNOM LIJEKU: Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (čl. 19. SZ-a).


D N A :
1. Predlagatelju Josip Korman, Bapska, Augusta Šenoe 6, po punomoćniku Stjepanu Širić odvjetniku u Osijeku
1. Mrežna stranica e-Oglasna ploča sudova

